Juha-Veikko Hiekkaranta

Juha-Veikko Hiekkaranta (8. joulukuuta 1932 Helsinki – 31. joulukuuta 2021 Vantaa)Kuolinilmoitus, Juha-Veikko Hiekkaranta, Helsingin Sanomat, 2022, No 62, sivu 61, julkaistu 5.3.2022Hiekkaranta Juha-Veikko, hautahaku.fi. Viitattu 23.3.2023. oli suomalainen oikeustieteen tohtori, joka toimi vakuutusylituomarina eli vakuutusoikeuden puheenjohtajana vuodesta 1972 vuoden 1995 loppuun.Hiekkaranta, Juha-Veikko, Kuka kukin on 1978, Otava 1978. . Runeberg.org. Viitattu 23.3.2023.

Hiekkarannan kasvatusäiti oli kansakoulunopettaja Martta Hiekkaranta. Ylioppilaaksi Juha-Veikko Hiekkaranta tuli 1951. Hän suoritti lainopin kandidaatin tutkinnon 1955, lakitieteen lisensiaatin tutkinnon 1959 ja väitteli oikeustieteen tohtoriksi 1969 aiheenaan kaupalliset toimeksiantosopimukset.

Hiekkaranta toimi Kansaneläkelaitoksen eläketoimikunnassa 1956–1961 muun muassa puheenjohtajana, Turun hovioikeuden ylimääräisenä viskaalina 1960–1964, Turun yliopiston assistenttina ja luennoitsijana 1962–1969, Kelan aluetoimiston johtajana 1964–1972 ja sairausvakuutus- ja kansaneläkeasioiden tarkastuslautakunnan puheenjohtajana 1969–1972. Oikeusministeriön lainsäädäntöneuvoksena 1971–1972 Hiekkaranta oli mukana kuluttajansuojalainsäädännön kehittämisessä ja toimi Euroopan neuvoston tuotevastuuta tutkineen asiantuntijakomitean jäsenenä. Joulukuusta 1972 alkaen hänet nimitettiin vakuutusoikeuden ylituomariksi. Vuonna 1974 Hiekkaranta johti puhetta sosiaali- ja terveysministeriön asettamassa ammattitautilainsäädäntöä ja ammattitautien toteamis- ja korvaamismenettelyä pohtineessa toimikunnassa ja vuosina 1980–1981 työkyvyttömyyden arviointikomiteassa.

Vuosina 1983–1996 Hiekkaranta toimi Pelastakaa lapset ry:n hallintoneuvoston puheenjohtajana.

Hiekkaranta kuoli vuonna 2021 ja hänet on haudattu Helsingissä Malmin hautausmaalle.

Lähteet

Luokka:Suomalaiset tuomarit
Luokka:Vuonna 1932 syntyneet
Luokka:Vuonna 2021 kuolleet